Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8520

8. FEJEZET. – REPÜLÉSKLIMATOLÓGIAI INFORMÁCIÓK Megjegyzés. – Erre a fejezetre vonatkozó műszaki specifikációkat és részletes kritériumokat a 7. Függelék tartalmazza. 8.1 Általános előírások Megjegyzés. – Olyan esetekben, amikor a repülésklimatológiai információs követelményeket nemzeti alapon nem lehetséges kielégíteni, a megfigyelési adatok gyűjtését, feldolgozását és tárolását nemzetközi használatra fenntartott számítógépes eszközökkel is végre lehet hajtani, valamint a megkívánt repülésklimatológiai információ készítésének felelősségét az érintett meteorológiai hatóságok közötti megegyezés alapján át lehet ruházni. 8.1.1 A légi üzemeltetés tervezéséhez igényelt repülésklimatológiai információkat repülőtéri klimatológiai táblázatok és repülőtéri klimatológiai összefoglalók formájában kell elkészíteni. Az ilyen információkat repülési felhasználók részére a meteorológiai hatóság és az érintett felhasználók közötti megállapodás szerint kell megadni. Megjegyzés. – Repülőtér-tervezési célokra szükséges klimatológiai adatok a 14. Annex I. Kötet, 3.1.3. pontjában és az „A” Mellékletben találhatók. 8.1.2 Ajánlás. – A repülésklimatológiai információknak általában legalább 5 éven keresztül végzett megfigyeléseken kell alapulniuk, és ezt az időszakot meg kell jelölni a szolgáltatott információban. 8.1.3 Ajánlás. – Új repülőterek létesítésének helyére, valamint meglévő repülőtereken további futópályák kialakítására vonatkozó klimatológiai adatok gyűjtését a repülőterek, illetve futópályák üzembe helyezését megelőzően, a lehető legkorábban kell elkezdeni. 8.2 Repülőtéri klimatológiai táblázatok Ajánlás – Minden Szerződő Állam intézkedjen a szükséges megfigyelési adatok gyűjtéséről és megőrzéséről, továbbá legyen képes:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes